《立春前一日任白甫孝廉见过》
明代·王弘诲

帝京佳丽动初春，剪綵迎祥燕笑频。兴托郢歌怜尔和，梦回池笑待谁论。

条风拂柳行青陆，淑气含梅映紫宸。珍重东园桃李色，芳菲次第报鸿钧。

作者简介：（1542—?）明广东琼州定安人，字少传，号忠铭。嘉靖四十四年进士。选庶吉士，官至南京礼部尚书。初释褐，值海瑞廷杖下诏狱，力调护之。张居正当国，作《火树篇》、《春雪歌》以讽。有《天池笑》、《尚友堂稿》。